b'\n_START_ARTICLE_\nAragonian mud\xc3\xa9jar-arkkitehtuuri\n_START_PARAGRAPH_\nAragonian mud\xc3\xa9jar-arkkitehtuuri on Unescon maailmanperint\xc3\xb6kohde Aragoniassa, Espanjassa.  Siihen kuuluu kymmenen rakennusta, jotka on lis\xc3\xa4tty listalle vaiheittain. Joukossa on kirkkoja, katedraaleja ja palatsi._NEWLINE_Mud\xc3\xa9jar on paikallinen nimi maureille ja syntyper\xc3\xa4isille andalusialaisille, jotka j\xc3\xa4iv\xc3\xa4t Espanjaan reconquistan j\xc3\xa4lkeen, mutta eiv\xc3\xa4t k\xc3\xa4\xc3\xa4ntyneet kristinuskoon. Sill\xc3\xa4 viitataan my\xc3\xb6s t\xc3\xa4m\xc3\xa4n ryhm\xc3\xa4n omaleimaiseen arkkitehtuuriin 1199-1500-luvuilta. Sille on tyypillist\xc3\xa4 tiilen k\xc3\xa4ytt\xc3\xb6 p\xc3\xa4\xc3\xa4asiallisena rakennusmateriaalina, ja l\xc3\xa4nsimaisten tyylien (gotiikka, Romaaninen arkkitehtuuri) tulkinta islamilaisten vaikutteiden kanssa.'